

*ТУРИСТИЧЕСКА АГЕНЦИЯ МОНДЕЛ ТРАВЕЛ*

*Удостоверение за регистрация № РК-01-6411*

**НОВА ГОДИНА В МАКЕДОНИЯ – СТРУМИЦА**

**БЛИЗКА И НЕПОЗНАТА**

**С АВТОБУС ИЛИ СОБСТВЕН ТРАНСПОРТ**

**4 дни/ 3 нощувки/ 3 закуски/**

 **2 стандартни вечери/ Празнична новогодишна вечеря с включени напитки**

**Дата: от 30 декември до 02 януари 2015 г.**

**Маршрут: София – Рупите – Ново село - Струмица – манастир Св. Леонтий Водоча – Велюски манастир – Петрич - София**

**МАКЕДОНИЯ** - изключително близка и в същото време не добре позната, Македония има какво да предложи на своите посетители. Красива и непокътната природа, богато историческо минало и множество гастрономически наслади. Престоят в западната ни съседка, несъмнено ще остави много положителни емоции е непоколебимото усещане, че пак ще се върнете в тази страна.

**СТРУМИЦА** е само на 230 км южно от София. Той е един от главните градове в Югоизточна Македония, носи името на реката, която минава покрай града, притока на Струма – р.Струмица. Градът има древна история, която води своето начало още от епохата на античността. Истинският възход за града, обаче настъпва през средните векове, когато Струмица е част от пределите на Първото Българско Царство. През годините на българското възраждане, градът има важна роля на просветен и религиозен център на българите в Македония. Струмица предлага много забележителности на своите посетители. Струмица е за всички любители на вкусната македонска кухня, кафаните в града могат да задоволят и най – претенциозните с разнообразието от традиционни вина и „жолта ракия“.

Т У Р И С Т И Ч Е С К А П Р О Г Р А М А

**1 ден /30.12.2014 г./ София – Рупите - Струмица**

Отпътуване в 08.00 ч. от София от площад „Александър Невски” по маршрут **София – Рупите – Ново село - Струмица**. Пристигане в местността Рупите, разположена в подножието на възвишението Кожух, част от периферията на угаснал вулкан, където се предвижда престой от 1 час. Мястото е не случайно избрано от Ванга, заради лековитите богати на сяра минерални води, както и за силата, която природата излъчва тук, която според пророчицата идва от Космоса. Продължаване за Македония и преминаване на КПП Златарево/ Ново село. Пристигане следобед в **град Струмица – градът на фонтаните.** Разходка из центъра на града и първи впечатления. Настаняване в СПА хотел Сириус 4\*\*\*\* - <http://www.hotel-sirius.com.mk/>.  Свободно време за почивка, басейн и СПА в модерния център на хотела. **Вечеря. Нощувка.**

**2 ден /31.12.2014 г./ Струмица – манастира Св. Леонтий Водоча – Велюски манастир**

**Закуска.** Екскурзия до два манастира в района. Посещение на **манастира Св. Леонтий Водоча**, който се намира в село Водоча, северозападно от Струмица. Манастирската църква е строена на етапи през XI, XII и XIV век. Споменава се, че от 1018 год. църквата е седалище на Архиепископията на Струмица. От първата сграда са запазени само основите. Втората сграда е запазена, и още след изграждането на третата, последна църква, била превърната в нейно преддверие. Запазени са части от стенописите – фигурите на Протосингелите, Милостивата Богородица и фрагменти от сцените на Светите Мъченици. Част от тази украса е експонирана в Музея на Македония в Скопие. Манастирската църква е напълно реставрирана. Наименованието „водоча“ се свързва с това, че именно на това място по заповед на Василий II, са избодени очите на 14 000 самуилови войници след битката при Беласица. Следваща спирка при **Велюски манастир**. Подобно на Бачковския манастир, Велюса е пример за достолепна средновековна обител, основана от византиец в чисто български регион, която придобива с течение на времето български характер и която е тясно свързана с грузинския Иверски манастир на Атон. Манастирът е разположен на висока скала на планината Еленица над едноименното село, което се намира на 10 км западно от град Струмица в Източна Македония. Посветен е на иконата Св. Богородица Милостива – на гръцки език „Елеуса”, преосмислено от местното население като „Велюса”. Според местни предания, записани в края на ХІХ в. от Георги Трайчев, обителта е основана от учениците на Св. Кирил и Методий. Връщане в хотела. Следобед свободно време за разходка, басейн и СПА. **ПРАЗНИЧНА НОВОГОДИШНА ВЕЧЕРЯ с богато меню и напитки. Оркестър с известни македонски певци ще ви забавляват и ще повишат тонуса на вашето празнично настроение. Нощувка.**

**ЧЕСТИТА НОВА ГОДИНА!**

**3 ден /01.01.2015 г./ Струмица**

**Късна закуска.** Свободно време за разходка, басейн и СПА. **Вечеря. Нощувка.**

**4 ден /02.01.2015 г./ Струмица – Петрич - София**

**Закуска.** Свободно време до обяд и отпътуване за България с попътна спирка за посещение на Самуиловата крепост и разходка и обяд за около 1 час в южния граничен **град Петрич**. Пристигне в **София** вечерта.

**ПАКЕТНА ЦЕНА:**

|  |  |  |  |
| --- | --- | --- | --- |
| **ХОТЕЛ/ КАТЕГОРИЯ** | **Цена на турист****в двойна/тройна стая**  | **Доплащане за единична стая /ограничен брой/** | **Дете от 02-11.99 г. с 2.ма възрастни в сатя**  |
| **Хотел Сириус – 4\*\*\*\*** | **450 лв.** **РАННИ ЗАПИСВАНИЯ до 20.10. – 435 лв.** | **635 лв.**  |  **275 лв.** |

**Забележка:** Деца до 03 години, не ползват легло и заплащат само 40 лв. – получават място в автобуса и в ресторанта за Новогодишната вечеря.

**ОТСТЪПКА - 25 лв. от пакетната цена за туристи със собствен транспорт, като датите за настаняване могат да бъдат променени**

**Пакетната цена включва:** транспорт с автобус, 3 нощувки със закуски в СПА хотел СИРИУС- 4\*- <http://www.hotel-sirius.com.mk/>, 2 стандартни вечери без напитки, Празнична Новогодишна вечеря с богато меню и напитки (аперитив, чаша бяло или червено вино), безплатно ползване на всички съоръжения, закрит басейн, джакузи и лечебен басейн с температура на водата 39°C–40°C в СПА центъра на хотел Сириус, туристическа програма, екскурзия до манастира Св. Леонтий Водоча и Велюски манастир, медицинска застраховка, водач от агенцията.

**Пакетната цена не включва:** СПА процедури /масажи/ по желание. За информация можете да разгледате предлаганите в хотел Сириус - [**http://www.binet.tv/news/?id=1183**](http://www.binet.tv/news/?id=1183)

**Описание на хотела:**

**Хотел Сириус“ – 4\*\*\*\* *(*www.hotel-sirius.com.mk*)*** е истински оазис на спокойствието, разположен сред прекрасен собствен парк и красива гледка към заобикалящите го планини. В изминалите четири години хотел Сириус се доказа като отличен хотел, предлагащ уют, гостоприемство и прекрасни условия. От ноември 2012 година той впечатлява туристите си с модерен СПА център към комплекса, отговаряйки на всички изисквания за една по - пълна и по – завършена релаксираща среда. разположен на площ от 1500 м². Този „малък рай“ предлага следните видове услуги: вътрешен басейн, джакузи, парна баня; турска баня, финландска сауна, фитнес, 6 масажни стаи, терапия със соли, инфрачервена сауна. Всички стаи са оборудвани с кабелна телевизия, директен телефон, Wifi, мини бар, сешоар, централна отоплителна и охладителна системи, балкон, от който туристите могат да се наслаждават на великолепна гледка на прекрасния парк около хотела.

**Полезна информация: валутeн курс на македонския денар: DEN**: 31 денара = 1 лев

**Информация за цени на напитки в ресторанта на хотел Сириус:** безалкохолни – кока кола, спрайт, фанта, тоник, швеп - 70 денари (~1.20 EUR), сок - 80 денари (~1.30 EUR), газирана вода - 80 денари (~1.35 EUR), скопско пиво, таб, амстел, туборг - 70 денари (~1.20 EUR), мастика 50 мл, узо 50 мл, гроздова ракия 50 мл, мл, водка 50 мл – всички на цена 70 денари (~1.20 EUR), коняк 50 мл - 80 денари (~1.35 EUR), вино Траминер – 750 мл - 450 денари (~7.50 EUR), Траминер 250 мл - 120 денари (~2.00 EUR), Джак Даниел 50 мл - 200 денари (~3.30 EUR).

**Минимален брой туристи за осъществяване на екскурзията:** 35 туристи

**Срок за уведомление при недостигнат минимален брой туристи:** 7 дни преди началната дата.

 **Необходими документи:** задграничен паспорт **или** лична карта; няма визови, санитарни и

 медицински изисквания за пътуване в Гърция.

 **Начин на плащане**: депозит – 30%, доплащане – до 20 дни преди отпътуване.

**Туроператор “ТА Мондел Травел” е застрахована по смисъла на чл. 42 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160143000000012/ 31.07.2014 г.**

**София 1000, ул. Цар Самуил № 32,**

**тел. 02/ 980 33 22,тел./факс 02/ 988 26 32,**

**тел/факс 02/ 981 25 64, GSM: 088/ 8 268612**

**e-mail:** **mondel\_travel@ibn.bg, e-mail:** **info@mondel-travel.com****,** [**www.mondel-travel.com**](http://www.mondel-travel.com/)